#### Številka: 03217- 10/2013-3

Datum: 26. 11. 2013

**ZAPISNIK**

21. redne seje Odbora za varstvo okolja, ki je bila v torek 7. januarja 2013 s pričetkom ob 16.30 uri v Banketni dvorani, Mestna hiša, Mestni trg 1, Ljubljana.

NAVZOČI ČLANI:

Predsednica **Dunja Piškur Kosmač**, podpredsednik mag. Tomaž Ogrin, ostali člani, Mirko Brnič Jager, Marjan Jernej Virant, Miro Gorenšek, Metka Macarol Hiti, Jože Horvat ter tajnik odbora Jan Skoberne.

NAVZOČI OSTALI VABLJENI:

Vodja Oddelka za finance in računovodstvo Urša Otoničar, vodja Oddelka za arstvo okolja Nataša Jazbinšek Seršen, Milena Ratajc za vodjo Oddelka za gospodarjenje z nepremičninami, vodja Inšpektorata Bogomira Skvarča Jesenšek, Gaja Trbižan za mag. Liljano Madjar direktorico Regionalne razvojne agencije Ljubljanske urbane regije.

Opravičili so se vodje odelkov Tilka Klančar, mag. Miran Gajšek, David Polutnik, Simona Remih, mag. Andrej Orač in Alenka Loose.

Na zasedanju so zagotovili sklepčnost vsi člani odbora.

Člani odbora so pred sejo prejeli gradiva, dosegljiva tudi v elektronski obliki na spletnem naslovu: <http://www.ljubljana.si/si/mol/mestni-svet/seje/2010-2014/86153/detail.html>. in [**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)**.**

Predsednica odbora **Dunja Piškur Kosmač** je pozdravila vse navzoče. Pobude za spremembo predlaganega dnevnega reda ni bilo.

Na glasovanje je bil dan **PREDLOG SKLEPA:**

**Odbor sprejema dnevni red 21. redne seje Odbora za varstvo okolja.**

Navzočih je bilo 7 članov. Za je glasovalo 7 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 20. seje Odbora za varstvo okolja
2. Obravnava gradiva kot zainteresirano delovno telo mestnega sveta pri 5.a točki 31. seje MS MOL, sklicana za 20. januar 2014:

**- 5. a) Predlog Odloka o rebalansu proračuna Mestne občine Ljubljana za leto 2014**

1. Obravnava gradiva kot pristojno delovno telo mestnega sveta za 31. sejo MS MOL:

**- 15. Predlog Odloka o spremembah Odloka o ustanovitvi Proračunskega sklada za odpravo posledic obremenitev okolja v Mestni občini Ljubljana s predlogom za hitri postopek**

**- 16. Predlog Sklepa o seznanitvi in soglasju k predlogu Odloka o načrtu za kakovost zraka na območju Mestne občine Ljubljana**

1. Pobude in vprašanja

**AD 1**

Potrditev zapisnika 20. seje Odbora za varstvo okolja

**Predsednica odbora je pozvala člane k pripombam. Član Jože Horvat je predlagal, da bi se zapisnike dobivalo pred sejo po e-pošti. Tajnik Jan Skoberne je pritrdil in obljubil pravočasnost pošiljanja zapisnikov pred sejo.**

**Ker ni bilo drugih pripomb, je bil dan na glasovanje**

**PREDLOG SKLEPA:**

Odbor potrdi zapisnik 20. redne seje Odbora za varstvo okolja.

Navzočih je bilo 7 članov. Za je glasovalo 7 članov. Proti ni glasoval nihče.

Sklep je bil sprejet.

**AD 2**

Obravnava gradiva kot zainteresirano delovno telo mestnega sveta pri 5.a točki 31. seje MS MOL, sklicana za 20. januar 2014:

**- 5. a) Predlog Odloka o rebalansu proračuna Mestne občine Ljubljana za leto 2014**

Odbor za varstvo okolja je obravnaval akt kot pristojno delovno telo iz delov gradiva s področij njegove pristojnosti, ki je uvrščen na 31. sejo Mestnega sveta Mestne občine Ljubljana.

Gradivo so predstavili navzoči predstavnici mestne uprave, vodja Oddelka za finance in računovodstvo Urša Otoničar je predstavilauvodno finančno sliko po posameznih projektih, vodja Oddelka za varstvo okolja Nataša Jazbinšek Seršen pa naloge oddelka, ki so predmet rebalansa plana in navedla razloge zanj. S področja nakupov zemljišč v območju črpališč v Občini Ig s strani ORN ni bilo novih podatkov.

Člani odbora so podali svoja stališča in postavili vprašanja na katera so prejeli odgovore.

Po zaključeni obravnavi je odbor glasoval o

**PREDLOGU SKLEPA:**

**Odbor za varstvo okolja se je seznanil s Predlogom Odloka o rebalansu proračuna Mestne občine Ljubljana za leto 2014 in ga podpira v delih iz pristojnosti odbora za sprejem na seji mestnega sveta.**

Navzočih je bilo 7 članov. Za je glasovalo 5 članov. Proti sta glasovala 2 člana.

Sklep je bil sprejet.

* **Poročilose posreduje pristojnemu Odboru za finance.**

**AD 3**

Obravnava gradiva kot pristojno delovno telo mestnega sveta za 31. sejo MS MOL:

**15. Predlog Odloka o spremembah Odloka o ustanovitvi Proračunskega sklada za odpravo posledic obremenitev okolja v Mestni občini Ljubljana s predlogom za hitri postopek**

S strani pristojnih predstavnikov predlagatelja so člani odbora prejeli uvodno predstavitev akta postavili so vprašanja in izrazili stališča, da sprememba 1. člena ni potrebna, in zahtevali jasne razloge za ta postopek sprememb akta. Odprl so vrsto vprašanj o namenski rabi »zdravstvenega denarja«,vprašanja, ki so bila že postavljena v razpravah v predhodni fazi sprejema osnovnega akta. Razprava ni rodila novih pogledov in razumevanja do sprememb in sprejema čistopisa 1. člena, kar je predloženo v gradivu za spremembo odlok po hitrem postopku.

V razpravi je bil zato postavljen postopkovni predlog sklepa s strani člana Joža Horvata, ki je bil dan na glasovanje.

**POSTOPKOVNI PREDLOG SKLEPA:**

**Odbor za varstvo okolja podpira besedilo veljavnega odloka tako, da ostane dikcija 1. člena nespremenjena.**

Navzočih je bilo 7 članov. Za je glasovalo 5 članov. Proti sta glasovala 2 člana.

Sklep je bil sprejet.

**Odbor ni bil pripravljen nadaljevati razprave o predloženih sklepih.**

**16. Predlog Sklepa o seznanitvi in soglasju k predlogu Odloka o načrtu za kakovost zraka na območju Mestne občine Ljubljana**

Gradivo je predstavila vodja Oddelka za varstvo okolja Nataša Jazbinšek Seršen.

Člani odbora so podali svoja stališča in postavili vprašanja na katera so prejeli odgovore.

Član Mirko Brnič Jager je povedal, da je dal že pred dvema letoma pripombe za začetek takega odloka in izrazil zadovoljstvo o storjenem koraku s strani državnih pristojnih organov in organizacij, da pa je potrebno področje nadzora in sankcij dobro nastaviti in kršiteljem odmeriti primerne ukrepe in učinkovite kazni.

Člani odbora so izrazili zahtevo po sprotnem obveščanju in spremljanju nastajanja vladnih predpisov.

Po zaključeni obravnavi je odbor glasoval o

**PREDLOGU SKLEPA:**

**Odbor za varstvo okolja se je seznanil s Predlogom Sklepa o seznanitvi in soglasju k predlogu Odloka o načrtu za kakovost zraka na območju Mestne občine Ljubljana in ga podpira za sprejem na seji mestnega sveta.**

**Odbor bo spremljal vse aktivnosti v zvezi z realizacijo sklepa in nalogami po načrtu za kakovost zraka, ki so navedene v predloženem odloku.**

Navzočih je bilo 7 članov. Za je glasovalo 7 članov. Proti ni glasoval nihče.

Sklep je bil sprejet.

**AD 4**

Pobude in vprašanja

1. Iz razprave pri 2.točki dnevnega reda je član Mirko Brnič Jager izrazil željo, da bi se člane na eni od naslednjih sej odbora seznanilo s problematiko in z načini ter dosežki izgradnje, nakupov zemljišč za izgradnjo razbremenilnega kanala ob reki Savi, ki je načrtovan že vrsto let s strani MOL in JP VO-KA.

Zaključek: Člani odbora so sprejeli pobudo na znanje in soglašajo s predlagano točko ene naslednjih sej odbora.

1. Podpredsednik mag. Tomaž Ogrin je predlagal, da bi se člane odbora seznanilo s prostorskimi nameni in nastajanjem prostorskih pogojev na problemskih območjih, kot je Tovil, Koseze in druga podobna območja, da bi tudi odbor spremljal posamezne posege v prostor in dal svoje stališče o razvoju s področja varstva okolja.

S tem je bil izčrpan dnevni red 21. seje odbora, ki jo je zaključila predsednica ob 18.50 uri.

Zapisala

*Jan Skoberne Dunja Piškur Kosmač*

Višji svetovalec I. Predsednica